Document ID: /roh_data/filtered/fineweb-2-filterrobots_roh.jsonl.gz/59454

Per producir nies BREIL PUR Old Tom Gin Honey duvrein nus exclusivamein il mèl d’aviuls bio grischun cun in ferm caracter per che nus saveien garantir la nota cumpleina ed enconuschenta da mèl d’aviuls. Il « Miel du ciel » dad alps e muntognas certificaus sco bio digl apicultur Ernst Iten ei propi adattaus persuenter. Ensemen cun sia dunna Theres, la feglia Nora e varga 30 pievels cun 1.5 milliuns aviuls producescha el las duas variantas celestialas da mèl d’aviuls « Castiel » e « Sapüner ».
Il mèl d’aviuls legendaric da Sapün ha sia derivonza sin 1770 meters sur mar. Sin immensas pastiras da muntogna flureschan striaunas cotschnas tarlischontas e numerusas fluras da pastira cun colurs intensivas. Quei custeivel mèl d’aviuls ademplescha las strentgas directivas dil « sigil da qualitad Knospe » e vala sco delicatessa.
Dapli sur digl apicultur e siu mèl d’aviuls dad alps e muntognas enderschis vus sut: http://miel-du-ciel.ch/